hu hu hu hu hu hu hu hu hu hu fr hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A régi sakkfolyóiratokat böngészve a Magyar Sakkélet 1956. februári számának 37. oldalán
A kunszentmiklósi Járási Testnevelési és Sportbizottság a falusi csapatok kupája döntőjét
Kunszentmiklóson rendezte meg Kunszentmiklós és Szabadszállás csapata között 8 táblán.
A versenyt a kunszentmiklósi csapat nyerte 5:3 arányban. Kunszentmiklós csapata vándorzászlót
és két sakk-készletet, Szabadszállás pedig egy sakk-készletet kapott.
Majd 1960 novemberében a vidéki események között ez áll:
Kunszentmiklós. A Pedagógusok Szakszervezetének megyei bizottsága Kunszentmiklóson rendezte
meg tömegversenyének döntőjét. Győztes lett Kecskemét csapata, II. Dunavecse, III. Bácsalmás,
1961. év elején Harta csapatát látta vendégül Kunszentmiklóson a községi válogatott.
A mérkőzést Kunszentmiklós csapata nyerte 3-1 arányban.
Kíváncsi lettem és utána jártam találok-e valakit még, aki emlékszik ezekre a város lakói
közül. Örömömre dr. Szalay Benő állatorvos nemcsak emlékezett rá, hanem maga is résztvevője
volt az említett eseményeknek. Részese volt a Harta elleni győzelemnek is, és azokban az
években irányította, szervezte a kis sakkozó kört, amely a régi kultúrházban gyűlt össze
alkalmanként. Klubtársai voltak Petelei Zoltán tanár, Sebestyén Sándor katolikus esperes,
dr. Jármy Ferenc ügyvéd, Bóna István, Baki Bálint, Rácz Zsigmond.
A következő korszak, amely a sakk igazi fellendülését hozta szűkebb pátriánkban, még napjainkban
Az 1980-as évektől kezdődően Bege tanár úr nemcsak a sakkozókat fogta össze, hanem megindította
az általános iskolákban a diákok sakkoktatását. Csörgő Gyula a Művelődési Ház akkori igazgatója
adott otthont sportunk szerelmeseinek. A klub tagjai Bege Márton, Márkus Vilmos, Szabó István,
Boros Zsigmond, Ági Vass József, Kácser László éjszakába nyúló sakkcsatákat vívtak és elindultak
az akkori idők tömegversenyein, az ún. megyei szpartakiádokon.
E helyen csak pár mondatba sűrítem ezt az önzetlen és hatékony munkát: a szakköri oktatásból
rendszeres tanrendi sakktanítás lett, nyári táborokban vettek részt a gyerekek az ország több
pontján, majd az Általános Művelődési Központ maga is minden nyáron sakktáboroknak adott otthont.
Az 1990-től a Magyar Sakkszövetség által megindított korcsoportos országos bajnokságokon
egyre többször kerültek be a tízes döntőbe miklósi diákok.
Gergely Éva 1995-ben második lett a 12 éven aluliak bajnokságában, de felsorolni
sem tudnám a mieink valamennyi értékes helyezését.
Tóth Gergely a rapid sakkban 1998-ban országos bajnok lett a 18 évesek mezőnyében. Ez utóbbi
sikerről a XXI. század küszöbén címmel megjelenő könyvsorozat Kunszentmiklós című kötete is
Bekapcsolódtunk a sportág országos vérkeringésébe azzal is, hogy 1994-1999. között többször
itt rendezték meg a Pedagógusok Országos Sakkfesztiválját.
A sakkcsapat 1997-ben a megyei szinten túllépve a Nemzeti Bajnokság II. osztályába került, és
azóta is ott szerepel.
Sajnos, Marci bácsi nem örülhetett sokáig munkája sikerének, mert 2000 júniusában elhunyt.
Emlékének áldozva az egyesület a következő évben fölvette az ő nevét.
Kedves Sakktársak! Neveket soroltam föl a múltból, régmúltból. A lista nem lehetett teljes,
elnézést kérek azoktól, akik kimaradtak. A mai generáció képviselői azért nem szerepelnek itt,
mert remélem, hogy valamennyien a verseny résztvevői között lesznek.
A helyi sakkélet nemes hagyományait kívánjuk kiteljesíteni azzal, hogy az idén első
ízben írjuk ki a városi bajnokságot. Szeretettel várunk minden sakkrajongót a versenyünkön!